open-index/open-wikipedia-markdown huggingface dataset:
עונת 1993/1994 בלה ליגה

**עונת 1993/1994** הייתה העונה ה-63 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1993 והסתיימה ב-15 במאי 1994. 

הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 17–18 השתתפו במשחקי המבחן עם קבוצות מליגת המשנה.

בהתאם לתוצאות של העונה הקודמת ריאל בורגוס, קדיס ואספניול ירדו לליגת המשנה. מליגת המשנה עלו ליידה (בפעם הראשונה בתולדות המועדון), ריאל ואיאדוליד וראסינג סנטנדר.

ברצלונה זכתה בתואר וזאת בפעם ה-14 בתולדות המועדון ובפעם הרביעית ברציפות. היא זכתה בהסופר קאפ הספרדי תוך ניצחון על ריאל סרגוסה בסיכום מפגש כפול - 5:4, 0:2. 

ליידה (לאחר עונה בודדת) ואוססונה ירדו לליגת המשנה בסוף העונה. ריאל ואיאדוליד וראיו ואיקאנו השתתפו במשחקי המבחן. כתוצאה מהם ראיו ואיקאנו ירדה לליגת המשנה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לבבטו (), דפורטיבו לה קורוניה, שכבש 29 שערים ב-37 משחקים.
* פרס זאמורה לשוער הטוב ביותר הוענק לפרנסיסקו ליאנו (), דפורטיבו לה קורוניה, שספג 30 שערים ב-36 משחקים. הוא זכה בתואר בפעם השנייה ברציפות. 

פרס דון בלון הוענק על ידי העיתון "דון בלון":

***הספרדי המצטיין:**  ז'ולן גררו ()
***הזר המצטיין:** חריסטו סטויצ'קוב () 
***מאמן העונה:** ויקטור פרננדס ()

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1993 1994
קטגוריה:תחרויות כדורגל ב-1993
קטגוריה:תחרויות כדורגל ב-1994
קרוליין לנגפורד

**קרוליין לנגפורד** (באנגלית: **Caroline Langford**; נולדה ב-1 בפברואר 1958) היא שחקנית ישראלית.

## ביוגרפיה
לנגפורד נולדה לשירלי הייל ולבארי לנגפורד , שהיה איש עסקים, אמרגן (לתקופה קצרה היה אמרגן של טום ג'ונס ודייוויד בואי) ובמאי טלוויזיה ב-BBC, בלונדון. אחיה הוא הפסל ג'רמי לנגפורד. המשפחה עברה לגור במקומות שונים לעיתים תכופות, עברה למלבורן, אוסטרליה בסוף שנות ה-60, ולבסוף עלתה לישראל ב-1972, כשהייתה בת 14. בישראל, הפך אביה לבמאי תוכניות הבידור של הטלוויזיה הישראלית ואילו אמה חזרה לאנגליה התאהבה ברופא שיניים ונשארה שם.

לנגפורד החלה את דרכה כזמרת והנחתה מופע של כישרונות צעירים שביים אביה בארי לנגפורד.

ב-1980 הוזמנה להשתתף בסרט המתיחות הראשון של יהודה ברקן ויגאל שילון "חייך אכלת אותה" בתפקיד משני. במהלך צילומי הסרט העלתה כמה רעיונות למתיחות והפכה לכוכבת הראשית שלו לצד ברקן. בזמן צילומי הסרט הלכה למבחן בד לסרט נוסף, "מלך ליום אחד של אסי דיין ונבחרה לתפקיד הראשי. שני הסרטים זכו להצלחה רבה בקופות, לנגפורד הפכה לכוכבת, והשתתפה בשנות ה-80 של המאה ה-20 בעוד שורה של סרטים שוברי קופות: "שגעון של אבא" (1981), "עם ישראל חי" (1981), עדות מאונס (1984), "בנות" (1985), ועוד שני סרטי מתיחות של יהודה ברקן ויגאל שילון "ניפגש בסיבוב" (1986) ו"ניפגש בחוף" (1987).

בשנת 2002 שיחקה בתפקיד משנה בסדרת הדרמה "בקצב הקצב" ששודרה בערוץ 3, שהייתה מעיין מחווה לשנות ה-80 וסרטי הבורקס.

בשנת 2013 השתתפה בסדרת הדוקו-ריאליטי "מחוברים", בעונה בה עקבה הסדרה אחרי בנה ליאור דיין.

בשנת 2016, השתתפה בתוכנית הטלוויזיה "האחיות המוצלחות שלי" בתפקיד אמן של האחיות, וחזרה לגלם את התפקיד ב-2018 ו-2019 בעונות השנייה והשלישית של הסדרה.

בשנת 2020 השתתפה בסדרה "נורמלי" בהשראת סיפורו האמיתי של בנה ליאור דיין, ובה היא משחקת את אמו.

## חיים אישיים
לנגפורד הכירה את אסי דיין ב-1980 בצילומי הסרט "מלך ליום אחד" שאותו ביים. לאחר שנתיים של מגורים משותפים נישאו השניים. התגוררו בקיראון, שם גם נולד בנם המשותף, ליאור, ב-1983.במהלך הנישואים עם אסי דיין קרוליין נכנסה להריון ואסי דיין מימן את ההפלה.
בעקבות דיכאון סב לידתי שבו לקתה ולאחר שבני הזוג התגרשו נשלח ליאור בגיל שנתיים למשפחה אומנת בקיבוץ דביר. היא ואסי חזרו לגור ביחד בשנת 1986, אך נפרדו וחודש אחר כך נסע דיין ללוס אנג'לס והתחתן עם סמדר קילצ'ינסקי.

בשנת 1990 עברה לנגפורד ללונדון ומאוחר יותר עברה לניו יורק, שם החלה לעבוד כשחקנית תיאטרון. היא לקחה שיעורי משחק בסטודיו של לי שטרסברג, שם הכירה את בעלה השני, מייקל, שחקן שלימד במקום. לאחר שנתיים של חיים משותפים נישאו בני הזוג ונולדה לה בת. לאחר כשש שנות זוגיות נפרדו בני הזוג. לאחר גירושיה שבה לישראל עם בתה והתגוררה ברעננה.

לנגפורד הכירה את גיל בקנשטיין, גרוש עם שני ילדים, שהתגורר בעבר בניו ג'רזי, סוכן ביטוח בענף היהלומים. השניים נישאו ומתגוררים ב, לוס אנג'לס. 

לנגפורד יזמה את הכנסתו של בנה, ליאור, למוסד גמילה מסמים באזור לוס אנג'לס. היא ליוותה אותו באופן צמוד בתהליך הגמילה שארך כשנתיים.

## פילמוגרפיה

## אילן יוחסין

## קישורים חיצוניים

*  - ריאיון משותף עם אסי דיין
*  - ריאיון

## הערות שוליים

קטגוריה:משפחת דיין
קטגוריה:שחקניות קולנוע וטלוויזיה ישראליות
קטגוריה:ישראליות ילידות אנגליה
קטגוריה:ישראלים ילידי אנגליה
קטגוריה:עולות בשנות ה-1970
קטגוריה:עולים בשנות ה-1970
קטגוריה:מהגרים מישראל לארצות הברית
קרוליין
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1958
קטגוריה:ישראלים שנולדו ב-1958
עונת 1994/1995 בלה ליגה

**עונת 1994/1995** הייתה העונה ה-64 של לה ליגה שהיא הליגה הספרדית הבכירה בכדורגל. העונה החלה ב-3 בספטמבר 1994 והסתיימה ב-18 ביוני 1995.

הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 17–18 השתתפו במשחקי המעבר עם קבוצות מליגת המשנה.

ליידה (לאחר עונה בודדת), אוססונה וראיו ואיקאנו  ירדו לליגת המשנה. מליגת המשנה עלו ריאל בטיס, אספניול וקומפוסטלה (בפעם הראשונה בתולדות המועדון).

ריאל מדריד זכתה בתואר וזאת בפעם ה-26 בתולדות המועדון. היא לא זכתה בהסופר קאפ הספרדי תוך הפסד לדפורטיבו לה קורוניה בסיכום מפגש כפול - 1:2, 3:0.

בהתאם לתקנון לוגרונייס וריאל ואיאדוליד היו אמורות לרדת לליגת המשנה בסוף העונה. ספורטינג חיחון ואלבסטה השתתפו במשחקי המעבר. כתוצאה מהם אלבסטה הייתה אמורה לרדת לליגת המשנה. אומנם, ב-31 ביולי 1995 הנהלת הליגה החליטה להוריד לליגת המשנה את סלטה ויגו וסביליה בגלל אי-הגשת מסמכים בהקשר לתשלומים לליגה. בהתאם לאותה החלטה, ריאל ואיאדוליד ואלבסטה קיבלו זכות להישאר בליגה הבכירה. בעקבות הערעור, ירידתן של סלטה ויגו וסביליה בוטלה והליגה הורחבה ל-22 קבוצות.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לאיבן סמוראנו (), ריאל מדריד, שכבש 28 שערים ב-38 משחקים.
* פרס זאמורה לשוער הטוב ביותר הוענק לפרנסיסקו ליאנו (), דפורטיבו לה קורוניה, שספג 18 שערים ב-38 משחקים. הוא זכה בתואר בפעם השלישית ברציפות.

פרס דון בלון הוענק על ידי העיתון "דון בלון"
***הספרדי המצטיין:** חוסה אמיליו אמוויסקה ()
***הזר המצטיין:** איבן סמוראנו ()
***מאמן העונה:** ארסניו איגלסיאס ()

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1994 1995
קטגוריה:תחרויות כדורגל ב-1994
קטגוריה:תחרויות כדורגל ב-1995
שנגרי-לה של העולם

[שמאל|400px|ממוזער|מסלול הרכבת, על רקע מפת [מחוזות הרפובליקה העממית של סין|מחוזות סין]]
**שנגרי-לה של העולם** (באנגלית: **Shangri-la of the World**) היא רכבת מהירה בסין, בעלת מסילה באורך של 3,368 ק"מ, שהיא המסילה הארוכה ביותר בעולם לרכבות מהירות. הושקה ב-5 בינואר 2017.

קו הרכבת מורכב משני חלקים:
* הרכבת המהירה בייג'ינג-שאנגחאי : מבייג'ינג דרומה לשאנגחאי, באורך 1,302 ק"מ.
* הרכבת המהירה שאנגחאי-קונמינג : משאנגחאי מערבה לקונמינג, באורך 2,066 ק"מ.
הקו מקשר חלק גדול ממחוזות סין, וזמן הנסיעה לכל אורכו - כ-13 שעות.

השם לקוח מתוך מקום דמיוני בשם "שנגרי-לה", שהופיע בספר "האופק הנעלם" של ג'יימס הילטון.

## קישורים חיצוניים
*

קטגוריה:הרפובליקה העממית של סין: רכבות
סטייט פארם ארנה

**סטייט פארם ארנה** (באנגלית: **State Farm Arena**; לשעבר **פיליפס ארנה**) הוא אולם ספורט הממוקם במרכז אטלנטה, אשר מכיל 21,000 מקומות. האולם ממקום בסמוך לג'ורג'יה דום, לטרנר פילד ולמתקני ספורט נוספים וכן בסמוך למרכז הכנסים אטלנטה ולמרכז CNN.

האולם נבנה על חורבותיו של אוממי קוליסאום, היכל ספורט שהכיל 16,000 מקומות ישיבה, אשר אירח את תחרויות הכדורעף באולימפיאדת אטלנטה ואת תחרות הכדורסל בכיסאות גלגלים במשחקים הפאראלימפיים של אותה השנה.

## גלריה

קובץ:PhilipsArenasat.png|האולם ממבט על
קובץ:Philips Arena basketball.jpg
קובץ:Philips Arena inside.jpg
קובץ:Trashers warmup.jpg


## קישורים חיצוניים

* 

קטגוריה:אטלנטה: אצטדיונים ומתקני ספורט
קטגוריה:אולמות כדורסל בארצות הברית
קטגוריה:אטלנטה הוקס
עונת 1995/1996 בלה ליגה

**עונת 1995/1996** הייתה העונה ה-65 של לה ליגה שהיא הליגה הספרדית הבכירה בכדורגל. העונה החלה ב-9 בספטמבר 1995 והסתיימה ב-26 במאי 1996. 

הליגה כללה 22 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 19–20 השתתפו במשחקי המעבר עם קבוצות מליגת המשנה. החל מעונה זו על ניצחון במשחק ליגה מוענקות שלוש נקודות.

בהתאם לתוצאות של העונה הקודמת לוגרונייס ירדה ליגה. מליגת המשנה עלו מרידה (בפעם הראשונה בתולדות המועדון), סלמנקה וראיו ואיקאנו.

אתלטיקו מדריד זכתה בתואר וזאת בפעם התשיעית בתולדות המועדון. היא לא זכתה בהסופר קאפ הספרדי תוך הפסד לברצלונה בסיכום מפגש כפול - 2:5, 3:1. 

מרידה וסלמנקה ירדו לליגת המשנה בסוף העונה לאחר שהייה של עונה בודדת בליגה הבכירה. ראיו ואיקאנו ואלבסטה השתתפו במשחקי המעבר. כתוצאה מהם אלבסטה ירדה לליגת המשנה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לחואן אנטוניו פיצי ( ארגנטינה), טנריפה, שכבש 31 שערים ב-41 משחקים. 
* פרס זאמורה לשוער הטוב ביותר הוענק לפדרו חארו (), ריאל בטיס, שספג 25 שערים ב-38 משחקים. 

פרס דון בלון הוענק על ידי העיתון "דון בלון":

***הספרדי המצטיין:**  חוסה לואיס קמינרו ()
***הזר המצטיין:**  פרדראג מיאטוביץ' ()
***מאמן העונה:**  רדומיר אנטיץ' ()

## טבלת הליגה

## סטטיסטיקה

### מלכי השערים

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1995 1996
קטגוריה:תחרויות כדורגל ב-1995
קטגוריה:תחרויות כדורגל ב-1996
מתיו נייבל

**מתיו נייבל** (באנגלית: **Matthew Nable**; נולד ב-8 במרץ 1972) הוא שחקן קולנוע וטלוויזיה אוסטרלי ושחקן רוגבי לשעבר. אחרי ששיחק באליפות ווינפילד במהלך שנות ה-90, הוא כתב וכיכב בדרמת הרוגבי "החורף האחרון". נייבל כיכב גם בסרטים "רידיק" ו"יחידה עילית". בשנים 2014–2015 גילם את דמותו של ראס-אל-גול בסדרה "החץ". ב-2016 חזר לגלם את ראס-אל-גול ב"אגדות המחר".

## ביוגרפיה
נייבל גדל בחופיה הצפוניים של סידני שבאוסטרליה. כמו כן, בהיותו ילד הוא שהה מספר שנים במלבורן שבוויקטוריה, שם אביו הוצב כחייל. אביו גם היה מאמן נבחרת אוסטרליה ברוגבי ואחיו, אדם נייבל, היה שחקן רוגבי מקצועי גם הוא.

### ספורט
נייבל החל לשחק רוגבי בקבוצת הנוער של מועדון הרוגבי מנלי וורינגה והופיע 5 פעמים במדיה בין השנים 1991–1992. מאז הוא לא שיחק בליגה הבחירה עד 1995, אז שיחק 3 משחקים במדי סאות' סידני ראביטוס. אחרי מספר עונות באנגליה, שם שיחק בקבוצות קרלייל ולונדון ברונקוס, ניסה נייבל את כוחו באיגרוף, כאשר נלחם בקטגוריית משקל קל-כבד כחובבן. לאחר מכן עבד כאיש מכירות וכמאמן אישי, אך לבסוף החליט לפרוש ולנסות את מזלו בכתיבה.

### כתיבה ומשחק
[שמאל|ממוזער|200px|נייבל ב-[2012]]
את קריירת הכתיבה שלו, נייבל החל עם כתיבת תסריט עבור "החורף האחרון", שבוסס על ספר שלא פורסם עם אותו השם. עם עזרה מחבריו, נייבל הצליח לגייס 1.6 מיליון דולר. הם עבדו ביחד כדי להכין את הסרט שיצא לאור בשנת 2007. הסרט זכה לשבחים, אך נכשל בקופות.

ב-2009 פרסם נייבל את ספרו "אנחנו לא חיים כאן יותר". ב-2011, פורסם ספרו השני אשר עונה לשם "פנים בעננים". ספרו השני זכה לתשבחות.

עבד כתסריטאי בתוכנית הטלוויזיה האוסטרלית "The Matty Johns Show"  שעסקה בליגת הרוגבי הלאומית.

נייבל הופיע בסדרה "מזרח מערב 101" וב-2011 שיחק בסרט "יחידה עילית" יחד עם ג'ייסון סטיית'האם, קלייב אוון, רוברט דה נירו ודומיניק פרסל.

ב-2012, כיכב נייבל בדרמה האוסטרלית "Bikie Wars: Brothers in Arms" , ובסרט הקולנוע "הורג אותם ברכות". באותה שנה הודיע נייבל כי יככב בסדרת הדרמה האוסטרלית "הבטן הרכה"  בעונתה השישית. בשנה זאת שיחק נייבל בסרט "33 גלויות". נייבל הופיע ב-2013 בסרט "רידיק" יחד עם וין דיזל.

ב-4 בספטמבר 2014, הודיע סטיבן אמל בחשבון הפייסבוק שלו כי נייבל יגלם את ראס-אל-גול בעונה השלישית של "החץ". נייבל גילם את הדמות במשך 10 פרקים. הוא אף המשיך לגלם את הדמות בסדרת ההמשך, "אגדות המחר".

בשנת 2017 שיחק בסרט האימה "התגלמות הרוע".

## פילמוגרפיה
[שמאל|ממוזער|200px|מתיו נייבל בפרימיירה של הסרט [הורג אותם ברכות]]

## קישורים חיצוניים

קטגוריה:שחקני קולנוע וטלוויזיה אוסטרלים
קטגוריה:שחקני רוגבי אוסטרלים
קטגוריה:אוסטרלים שנולדו ב-1972
טורקיה במשחקים האולימפיים לנוער

**[[טורקיה]]** משתתפת בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). טורקיה משתתפת גם במשחקי החורף האולימפיים לנוער. לאורך השנים צברו ספורטאי הנוער הטורקיים 32 מדליות, מהן ארבע מדליות זהב. 

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של טורקיה למשחקים האולימפיים לנוער הייתה לאולימפיאדת הנוער סינגפור והייתה הגדולה ביותר עד כה. המשלחת כללה 55 ספורטאים שהתחרו ב-15 ענפי ספורט. המשלחת זכתה ב-10 מדליות, מתוכן מדליית זהב אחת. המשלחת הגיעה להישגים בענף ההיאבקות, בה היא זכתה במדליית זהב (בנים, סגנון חופשי עד 76 ק"ג), מדליית כסף (בנים, סגנון יווני-רומי עד 69 ק"ג) ומדליית ארד (בנים, סגנון חופשי עד 54 ק"ג). בענף האגרוף זכתה המשלחת במדליית כסף (קטגורית משקל קל-כבד בנים) ומדליית ארד (קטגורית משקל כבד בנים). כמו כן, זכתה המשלחת במדליית כסף בענף ההתעמלות בתחרות הקפיצות. המשלחת זכתה בשתי מדליות ארד בענף הטאקוונדו, בתחרויות בנים עד 63 ק"ג ובנות עד 44 ק"ג. נבחרת הבנות בכדורגל זכתה במדליית ארד, כמו גם בתחרות הבנים עד 62 ק"ג בענף הרמת משקולות. המשלחת רשמה הישגים נאים גם בענף האתלטיקה, בה העפילו למקצי הגמר בתחרויות הבנים בהטלת כידון (מקום 5), קפיצה לרוחק (מקום 6) וזריקת דיסקוס (מקום 8). בנוסף לענף הסיף בתחרות הרומח בה הגיעה למקום הרביעי ובענף השחייה בה סיימה במקום השמיני במשחה הגמר ב-200 מטר מעורב.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 41 ספורטאים שהתחרו ב-16 ענפי ספורט. המשלחת זכתה ב-10 מדליות, מתוכן מדליית זהב אחת. ההישגים הגבוה ביותר נרשם בענף הג'ודו, בה היא זכתה במדליית זהב (בנות עד 44 ק"ג) ומדליית ארד (בנים עד 55 ק"ג). הישגים נאים נרשמו גם בענף ההיאבקות, בה היא זכתה בשתי מדליות כסף ומדליית ארד, ובענף הטאקוונדו, בה היא זכתה במדליית כסף ומדליית ארד. בענף האגרוף זכתה המשלחת בשתי מדליות ארד. לעומת האולימפיאדה הקודמת המשלחת זכתה בענף החתירה במדליית ארד בשיט זוגות. הישג נאה נרשם גם בענף הקשתות, בה הגיע הנציג למקום הרביעי בתחרות הבנים (יחידים).

### משחקי החורף
טורקיה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ארבעה ספורטאים שהשתתפו בשלושה ענפי ספורט: סקי אלפיני, סקי למרחקים וקפיצות סקי. בהם לא הגיעה להישגים משמעותיים. המשלחת לאולימפיאדת הנוער לילהאמר הייתה גדולה יותר ומנתה 13 ספורטאים שהתחרו בשישה ענפי ספורט. ההישג של המשלחת היה העפלת נבחרת הקרלינג לרבע הגמר. בנוסף לענפים בהם התחרתה טורקיה באולימפיאדה הקודמת, המשלחת השתתפה לראשונה גם בענפי הגלישת שלג והלוז'.

## מדליות

### מדליות לפי משחקים

**משחקי הקיץ**

width="20px"|

**משחקי החורף**

### מדליות לפי ענף

**משחקי הקיץ**

width="20px"|

**משחקי החורף**

## ראו גם
* טורקיה במשחקים האולימפיים
* טורקיה במשחקים הפאראלימפיים

קטגוריה:טורקיה: ספורט
קטגוריה:מדינות במשחקים האולימפיים לנוער
פיליפ אלסטנסון, מלך שוודיה

**פיליפ אלסטנסון** (בשוודית: **Filip Halstensson**; 1070–1118) היה מלך שוודיה מ-1105 ועד מותו.

פיליפ היה בנו של אלסטן סטנקילסון, מלך שוודיה ואחיינו של אינגה הזקן. פיליפ ואחיו, אינגה הצעיר, מלכו יחדיו החל משנת 1105 או 1110 כיורשיו של דודם אינגה הזקן. על פי הרישומים ב"חוק של וסטרייטלנד" (Västgötalagen) הוא היה מלך טוב. מידע מועט נוסף ידוע עליו ובהשוואה לרוב המלכים שמלכו בשוודיה לאחר ההתנצרותה, הוא זה שידוע מעט מאוד אודותיו.

על פי הכתוב בסאגת האראוור (Hervarar saga) הוא מלך לזמן קצר בלבד ונשא לאישה את אינגגרד, בתו של האראלד השלישי, מלך נורווגיה. פיליפ נקבר ככל הנראה יחד עם אחיו, אינגה הצעיר במנזר ורטה בלינשופינג.

## קישורים חיצוניים

* Personakt för Filip Halstensson 

קטגוריה:מלכי שוודיה
קטגוריה:ילידי 1105
קטגוריה:נפטרים ב-1118
אינגה הצעיר

**אינגה הצעיר** (בשוודית: **Inge den yngre**; מת ב-1125) היה מלך שוודיה משנת 1105 או 1110 ועד מותו. אינגה היה בנו של אלסטן סטנקילסון, מלך שוודיה, ככל הנראה הצעיר מבניהם. על פי מסורות בלתי מבוססות הוא מלך יחד עם אחיו פיליפ לאחר מותו של דודם, אינגה הזקן. במקורות האנגליים הוא גם קרוי בשם אינגולד (Ingold).

על פי הכתוב בסאגת האראוור (Hervarar saga):

מקורות אחרים מציינים של לאחר מותו של פיליפ היה אינגה הצעיר למלכה היחיד של שוודיה, אך שנת מותו לא ידועה. על פי הרישומים ב"חוק של וסטרייטלנד" (Västgötalagen) אינגה הורעל באסטריֶטלנד:

לא ידוע אם אינגה הצעיר היה בחיים כאשר פלש זיגורד הראשון, מלך נורווגיה לסמולנד ב-1123, אך כאשר הוא מת היה זה קיצו של בית סטנקיל.

על פי הדיווח נשא אינגה לאישה את אולבהילד, בתו של האקאן פינסון הנורווגי, שמאוחר יותר נישאה לנילס, מלך דנמרק ובהמשך לסוורקר הזקן, מלך שוודיה. אף על פי כן, על פי מסורות אחרות נשא אינגה לאישה את רגנהילד מטלייה.

## קישורים חיצוניים

* הערך אינגה הצעיר בנורדיסק פמילייבוק 

קטגוריה:מלכי שוודיה
קטגוריה:נפטרים ב-1125
ראגנוולד, מלך שוודיה

**ראגנוולד קנפהוודה** (בשוודית: **Ragnvald Knaphövde**) היה מלך שוודיה באמצע שנות העשרים של המאה ה-12. כינויו Knaphövde מיוחס לכד לשתייה בגודל של ראש אדם או שמשמעותו "ראש עגול" בהתייחס לטיפשותו. ראגנוולד מוזכר ב"חוק של וסטרייטלנד" (Västgötalagen) כיורשו של אינגה הצעיר.

מוצאו לא ברור. למלך אינגה הזקן היה בן בשם ראגנוולד וההיסטוריון סוון טונברג מזהה אותו כמלך ראגנוולד. אף על פי כן, מסורת אחרת מציגה את המלך ראגנוולד כבנו של אולוף נסקונונג ו"החוק של וסטרייטלנד" לא מציין שהתקיים קשר משפחתי כל שהוא בינו לבין המלכים שקדמו לו.

## מלוכתו
ראגנוולד נבחר להיות מלך השוודים באופלנד ואז הוכר על ידי תושבי אסטריֶטלנד, אך כאשר הוא נכנס לוסטרייטלנד, הוא עשה זאת מבלי לקחת בני ערובה גותים. הוא נרצח בקרלבי על ידי הגותים שבחרו במקומו את הנסיך הדני מגנוס נילסן שהוכתר כמגנוס הראשון, מלך שוודיה.

הכרוניקן הדני, סקסו גרמטיקוס, הסביר מאוחר יותר שבחירתו של מגנוס ורציחתו של ראגנוולד היה חלק מתוכניתם של הגותים לתבוע שלא כדין מידי השוודים את הזכות לבחור את המלך:

ב"חוק של וסטרייטלנד", מסמך שנכתב במאה הבאה, הכירו הגותים בזכותם לבחור ולהדיח את המלך. ברשימת המלכים שבמסמך זה הם התעלמו מקיומו של מגנוס, אך תחת זאת הם הגנו על רציחתו של ראגנוולד:

כך הסבירו הגותים את רצח ראגנוולד כנקמה לגישתו היהירה כלפיהם. לאחר מותו של מגנוס משלו אצילים בוסטרייטלנד, ככל הנראה בחסותם של מלכי דנמרק, במשך כמה עשורים, עד אשר קיבלו שם את השליטה סוורקר הזקן ואחריו אריק התשיעי.

במאה ה-16 החליף יוהאן השלישי, מלך שוודיה את מצבתו של ראגנוולד שניזוקה במצבה חדשה על קברו במנזר ורטה. קבר זה נחשב לקבר המשפחתי של אינגה הזקן ובשל כך נחשב ראגנוולד כבנו.

## קישורים חיצוניים

* הערך ראגנוולד בנורדיסק פמילייבוק 
* 

## הערות שוליים

קטגוריה:מלכי שוודיה
קטגוריה:נפטרים ב-1126
1933 בקולנוע

בערך זה מצוינים אירועים בולטים שהתרחשו במהלך שנת 1933 ונוגעים לעולם הקולנוע.

## אירועים
* 2 במרץ - הקרנת הבכורה של הסרט "קינג קונג" בניו יורק
* 6 ביוני - נפתח קולנוע הדרייב אין הראשון בקמדן שבניו ג'רזי
* הקמת מכון הסרטים הבריטי

## סרטים שוברי קופות

## פרסי האוסקר
* הסרט הטוב ביותר: Cavalcade - פוקס
* השחקן הטוב ביותר: צ'ארלס לוטון - "חייו הפרטיים של הנרי השמיני"
* השחקנית הטובה ביותר: קתרין הפבורן - "תהילת בוקר"

## סרטים
* היא עשתה לו עוול
* דון קישוט
* נשים קטנות
* עליזה בארץ הפלאות
* מרק ברווז

## נולדו
* 13 בפברואר - קים נובאק, שחקנית אמריקאית
* 18 בפברואר - מרי יור, שחקנית סקוטית
* 14 במרץ - מייקל קיין, שחקן אנגלי
* 19 באפריל - ג'יין מנספילד, שחקנית (נפטרה ב-1967)
* 26 באפריל - קרול ברנט, שחקנית, מנחת טלוויזיה וקומיקאית
* 23 במאי - ג'ואן קולינס, שחקנית אנגלייה
* 11 ביוני - ג'ין ויילדר, שחקן אמריקאי
* 20 ביוני - דני איילו, שחקן אמריקאי
* 1 באוגוסט - דום דה-לואיז (נפטר ב-2016)
* 18 באוגוסט - רומן פולנסקי, במאי
* 18 בספטמבר - רוברט בלייק, שחקן אמריקאי
* 28 בנובמבר - הופ לאנג, שחקנית (נפטרה 2003)
* 15 בדצמבר - טים קונוויי, שחקן וקומיקאי

## נפטרו
* 29 ביוני - רוסקו ארבוקל, שחקן אמריקאי

## ראו גם
*1932 בקולנוע
*1933
*1934 בקולנוע
*שנים בקולנוע
*סרט קולנוע

## קישורים חיצוניים
שאולי

קטגוריה:שמות פרטיים עבריים לגברים
קטגוריה:שמות משפחה עבריים
קטגוריה:שמות משפחה המבוססים על השם שאול
תסמונת דנדי-וולקר

ממוזער|טקסט=צילום MRI הממחיש את ההתבטאות של תסמונת, הידועה בשם תסמונת דנדי-וולקר, קבוצה נדירה של מומים מולדים, הפוגעים בעיקר באזורים שונים במוח, אך גם באיברים נוספים. כאן, בצילום MRI זה, מומחשת הפגיעה בצרבלום, במוח של ילד בן 8.|צילום MRI הממחיש את ההתבטאות של תסמונת, הידועה בשם תסמונת דנדי-וולקר, קבוצה נדירה של מומים מולדים, הפוגעים בעיקר באזורים שונים במוח, אך גם באיברים נוספים. כאן, בצילום MRI זה, מומחשת הפגיעה בצרבלום, במוח של ילד בן 8.
**תסמונת דנדי-וולקר** (באנגלית: **Dandy–Walker syndrome**) היא קבוצה נדירה של מומים מולדים בהתפתחות המוח. יש שלושה סוגי ביטויים לתסמונת, הפוגעים באיברים שונים במידות משתנות. הפגיעה הבסיסית היא פגיעה בצרבלום, האחראי על קואורדינצית השריר. החדר הרביעי, הנמצא בסמוך לצרבלום, נפגע בדרך כלל וגורם לשינוי בזרימת נוזל המוח והשדרה במוח, להגברת הלחץ התוך-גולגולתי ועלול לגרום לפגיעות נוספות בתפקוד המוחי. מידת הלקות משתנה מאדם לאדם, אך הנזק הוא בדרך כלל קבוע לכל החיים. טיפולים בתסמונת כוללים פיזיותרפיה, חינוך מיוחד, או השתלת נקז מוח בהליך ניתוחי. התסמונת נקראת על שם וולטר דנדי וארתור ארל וולקר.

## הסבר
מאפיין בולט של סינדרום זה הוא הגדלה של החדר הרביעי, חוסר מוחלט בוורמיס הצרברלי, חלק אחורי של הקורטקס הצרבלרי שאחראי על קואורדינציה אקסיאלית מסקולוסקלטאלית, וציסטה שמתרחשת בסמוך לחלק האחורי של הגולגולת. מאפיינים נוספים הם עלייה בכמות הנוזלים המקיפים את המוח, ועלייה בלחץ עקב הנוזלים. התסמונת עשויה להופיע בפתאומיות ולהתפתח מבלי שמבחינים בה.

תסמונות שמתרחשות בדרך כלל בגיל ינקות, גורמות התפתחות מוטורית איטית, והגדלה מאסיבית של הגולגולת, ואצל ילדים בוגרים כוללות עליה בלחץ התוך-גולגולתי שגורם להקאות, עווית, וסימנים צרברליים הכוללים קואורדינציה מוטורית שרירית לוקה, ותנועות לא מבוקרות של העיניים. סימפטומים נוספים כוללים היקף ראש גדול, בליטה בחלק האחורי של הגולגולת, בעיות עצביות בעיניים, צוואר ופנים, ותבניות נשימה אבנורמליות.

תסמונת דנדי-וולקר, מקושרת בדרך כלל עם הפרעות נוספות במערכת העצבים המרכזית, הכוללות חוסר בקורפוס קאלוסום, הפרעות לב, פנים, גפיים, ואצבעות. התסמונת היא בדרך כלל גנטית ספוראדית, וקוראת 1-30000 לידות.
פרוגנוזה ודיאגנוזה הורית לסיכוי להולדת ילד עם תסמונת דנדי וולקר קשה, אך יש אפשרות זיהוי תסמונת זו בבדיקת אולטרסאונד בעובר.

## קישורים חיצוניים

* Dandy-Walker Alliance - ארגון תמיכה להורים וחוקרי המחלה בארצות הברית.

## הערות שוליים

2017 01
דנדי-וולקר
קטגוריה:מומים מולדים במערכת העצבים
קטגוריה:מחלות נדירות
עונת 1996/1997 בלה ליגה

**עונת 1996/1997** הייתה העונה ה-66 של לה ליגה שהיא הליגה הספרדית הבכירה בכדורגל. העונה החלה ב-31 באוגוסט 1996 והסתיימה ב-23 ביוני 1997. 

הליגה כללה 22 קבוצות. לאור החלטה על צמצום הליגה ל-20 שקובצות, ארבע הקבוצות האחרונות ירדו לליגת משנה בסוף העונה. הקבוצה שזכתה במקום ה-18 השתתפה במשחקי המבחן עם קבוצה מליגת משנה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת מרידה, סלמנקה ואלבסטה ירדו לליגת המשנה. מליגת המשנה עלו הרקולס, אקסטרמדורה ולוגרונייס.

ריאל מדריד זכתה בתואר וזאת בפעם ה-27 בתולדות המועדון. היא זכתה בהסופר קאפ הספרדי תוך ניצחון על ברצלונה בסיכום מפגש כפול - 2:1, 1:4. 

הרקולס, אקסטרמדורה, לוגרונייס וסביליה ירדו לליגת משנה בסוף העונה. ראיו ואיקאנו השתתפה במשחקי המבחן. כתוצאה מהם גם היא ירדה לליגת משנה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לרונאלדו ( ברזיל), ברצלונה, שכבש 34 שערים. בנוסף לכך זכה רונאלדו גם בנעל הזהב האירופית.
* פרס זאמורה לשוער הטוב ביותר הוענק לחוסה פרנסיסקו מולינה (), אתלטיקו מדריד, שספג 32 שערים ב-42 משחקים. 

פרס דון בלון הוענק על ידי העיתון "דון בלון":

***הספרדי המצטיין:** ראול גונזלס ()
***הזר המצטיין:** רונאלדו ( ברזיל)   
***מאמן העונה:** ויסנטה קנטאטורה ()

## טבלת הליגה

## סטטיסטיקה

### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1996 1997
קטגוריה:תחרויות כדורגל ב-1996
קטגוריה:תחרויות כדורגל ב-1997
עונת 1997/1998 בלה ליגה

**עונת 1997/1998** הייתה העונה ה-67 של לה ליגה שהיא הליגה הספרדית הבכירה בכדורגל. העונה החלה ב-30 באוגוסט 1997 והסתיימה ב-16 במאי 1998. 

הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות ה-17–18 השתתפו במשחקי המבחן עם קבוצה מליגת המשנה. 

על ניצחון במשחק ליגה מוענקות שלוש נקודות.

בהתאם לתוצאות העונה הקודמת הרקולס, אקסטרמדורה, לוגרונייס, סביליה וראיו ואיקאנו ירדו לליגת משנה. מליגת המשנה עלו מרידה, סלמנקה ומיורקה.

ברצלונה זכתה בתואר וזאת בפעם ה-15 בתולדות המועדון. היא לא זכתה בהסופר קאפ הספרדי תוך הפסד למיורקה בסיכום מפגש כפול - 2:1, 1:0. 

ספורטינג חיחון ומרידה ירדו לליגת המשנה בסוף העונה. קומפוסטלה וריאל אוביידו השתתפו במשחקי המבחן. כתוצאה מהם ריאל אוביידו ירדה לליגת המשנה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לכריסטיאן ויירי ( איטליה), אתלטיקו מדריד, שכבש 24 שערים.
* פרס זאמורה לשוער הטוב ביותר הוענק לז'אק קונג'ואו (), דפורטיבו לה קורוניה, שספג 28 שערים ב-37 משחקים. 

פרס דון בלון הוענק על ידי העיתון "דון בלון":

***הספרדי המצטיין:**  אלפונסו פרס ()
***הזר המצטיין:**  ריבאלדו ()    
***מאמן העונה:**  חאבייר אירורטה ()

## טבלת הליגה

## סטטיסטיקה

### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1997 1998
קטגוריה:תחרויות כדורגל ב-1997
קטגוריה:תחרויות כדורגל ב-1998
מרוקו במשחקים האולימפיים לנוער

**[[מרוקו]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער המרוקאים עשרה מדליות, מהן שתי מדליית זהב. במשחקי הקיץ מרוקו מדורגת במקום ה-64 עם תשעה מדליות, מהן מדליית זהב יחידה. מרוקו השתתפה במשחקי החורף האולימפיים לנוער באולימפיאדת הנוער אינסברוק (2012) בה היא זכתה במדליית זהב בסקי אלפיני. זוהי הזכייה הראשונה של מדינה מאפריקה במדליית זהב במסגרת של משחקי חורף אולימפיים, הן לנוער והן לבוגרים.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של מרוקו למשחקים האולימפיים לנוער הייתה לאולימפיאדת הנוער סינגפור. המשלחת כללה 7 ספורטאים שהתחרו בשלושה ענפי ספורט. המשלחת זכתה במדליית ארד בענף האתלטיקה בריצת 3 קילומטר בנים והגיעה להישג נאה כשהעפילה לתחרות הגמר בריצת 1000 מטר בנים. בענפים קאנו/קיאק ושחייה לא הגיעה המשלחת להישגים וההשתתפות הייתה סמלית בעיקרה.  

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג הייתה הגדולה ביותר ששלחת מרוקו עד כה. המשלחת מנתה 15 ספורטאים שהתחרו בשישה ענפי ספורט. המשלחת זכתה במדליית ארד בענף האתלטיקה בריצת 2,000 מטר מכשולים בנים. כמו כן, סיימה במקום הרביעי בריצת 800 מטר ו1500 מטר בנים, ובמקום השביעי בריצת 3 קילומטר בנים. המשלחת השתתפה לראשונה במשחקי הנוער בענפים אופניים, הרמת משקולות, התעמלות (התעמלות אמנותית והתעמלות מכשירים), טאקוונדו ורכיבה. אולם, לא הגיעה להישגים משמעותיים.

### משחקי החורף
#### אולימפיאדת הנוער אינסברוק (2012)
מרוקו השתתפה באולימפיאדת הנוער אינסברוק ושלחה משלחת שמנתה גולש אלפיני אחד. אדם אלמחמדי התחרה בענף סקי אלפיני. הוא זכה במדליית זהב, שהיא מדליית הזהב הראשונה בה מדינה מאפריקה זוכה במסגרת כלשהי של המשחקים האולימפיים, במסלול סופר G. אלמחמדי לא סיים את יתר המסלולים בהם התחרה.

## מדליות

### מדליות לפי משחקים

**משחקי הקיץ**

width="20px"|

**משחקי החורף**

### מדליות לפי ענף

**משחקי הקיץ**

width="20px"|

**משחקי החורף**

## ראו גם
* מרוקו במשחקים האולימפיים
* מרוקו במשחקים הפאראלימפיים

## הערות שוליים

קטגוריה:מרוקו: ספורט
קטגוריה:מדינות במשחקים האולימפיים לנוער
החבורה הדיהדרלית האינסופית

בתורת החבורות, **החבורה הדיהדרלית האינסופית** הנה חבורה אינסופית, המכלילה את החבורה הדיהדרלית.

## מבוא והגדרה
חבורה דיהדרלית סופית D_n נוצרת על ידי סיבוב r של \frac{360^{\circ}}{n} ושיקוף s; כאשר סדר החבורה סופי, הסיבוב גם הוא בעל סדר סופי: r^n=1. בנוסף, בין השיקוף לסיבוב מתקיים היחס srs = r^{-1}.

בניגוד לכך, ב**חבורה הדיהדרלית האינסופית**, הסדר של הסיבוב איננו סופי: זוהי החבורה הנוצרת על ידי שני איברים r,s, המקיימים s^2=1 ו-srs = r^{-1}. זוהי חבורה אינסופית, המסומנת \operatorname{D}_\infty או \operatorname{Dih}_\infty.

## תכונות
* כל חבורה דיהדרלית סופית איזומורפית למכפלה חצי ישרה של חבורה ציקלית **סופית** ו-\mathbb{Z}_2; תכונה זו מוכללת לחבורה הדיהדרלית האינסופית: \operatorname{D}_\infty \cong \mathbb{Z} \rtimes \mathbb{Z}_2
* על ידי החלפת המשתנים r ב-sr, ניתן לקבל ייצוג נוסף של החבורה: \langle x,y \mid x^2=y^2=1  \rangle - מכפלה חופשית של שתי חבורות מסדר 2: \mathbb{Z}_2 * \mathbb{Z}_2.
* חבורת האיזומטריות של \mathbb{Z} איזומורפית לחבורה הדיהדרלית האינסופית.

## ראו גם
* החבורה האורתוגונלית (O(2

קטגוריה:תורת החבורות
עונת 1998/1999 בלה ליגה

**עונת 1998/1999** הייתה העונה ה-68 של לה ליגה שהיא הליגה הספרדית הבכירה בכדורגל. העונה החלה ב-29 באוגוסט 1998 והסתיימה ב-20 ביוני 1999. 

הליגה כללה 20 קבוצות. שתי הקבוצות האחרונות ירדו לליגת משנה בסוף העונה. הקבוצות שזכו במקומות ה-17–18 השתתפו במשחקי המבחן עם קבוצה מליגת משנה. 

על ניצחון במשחק ליגה מוענקות שלוש נקודות.

בהתאם לתוצאות העונה הקודמת ספורטינג חיחון, מרידה  וריאל אוביידו ירדו לליגת המשנה. מליגת המשנה עלו אקסטרמדורה, דפורטיבו אלאבס וויאריאל.

ברצלונה זכתה בתואר וזאת בפעם ה-16 בתולדות המועדון ובפעם השלישית ברציפות. היא לא זכתה בסופר קאפ הספרדי תוך הפסד לולנסיה בסיכום מפגש כפול - 4:3, 1:0. 

סלמנקה וטנריפה ירדו לליגת משנה בסוף העונה. אקסטרמדורה וויאריאל השתתפו במשחקי המבחן. כתוצאה מהם הם ירדו לליגת משנה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לראול גונזלס ( ספרד), ריאל מדריד, שכבש 25 שערים. 
* פרס זאמורה לשוער הטוב ביותר הוענק לקרלוס רואה (), מיורקה, שספג 29 שערים ב-35 משחקים. 

פרס דון בלון הוענק על ידי העיתון דון בלון:

***הספרדי המצטיין:** ראול גונזלס ( ספרד)
***הזר המצטיין:** לואיש פיגו () 
***מאמן העונה:** הקטור קופר ()

## טבלת הליגה

## סטטיסטיקה

### מלכי השערים

### מלכי הבישולים

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1998 1999
קטגוריה:תחרויות כדורגל ב-1998
קטגוריה:תחרויות כדורגל ב-1999
המצעד (סדרת טלוויזיה)

**המצעד** היא תוכנית טלוויזיה ישראלית המשודרת החל מ-8 בינואר 2017 בערוץ kidz התוכנית מדרגת כוכבים ומספרת על פריצתם בתור כוכבים אהובים בקרב בני הנוער. התוכנית מדרגת כוכבים וכוכבי רשת כמו: עלמה זק, נועה קירל, עדי ביטי, אדיר מילר, שני כהן, ליאת הר לב ועוד.

## סקירת הסדרה

## קישורים חיצוניים

קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:KidZ: תוכניות וסדרות
קטגוריה:Yes הטלוויזיה בלוויין: תוכניות וסדרות
פרס קמואש

**פרס קמואש** (בפורטוגזית: **Prémio Camões**) הוא הפרס הספרותי היוקרתי ביותר בעולם הדובר פורטוגזית. הפרס, הקרוי על שמו של המשורר לואיש דה קמואש, מוענק כל שנה, החל מ-1989, במשותף על ידי מוסד הספרייה הלאומית של פורטוגל ומשרד התרבות של ברזיל.

## קישורים חיצוניים
* 

*
קטגוריה:ערכים שבהם תבנית בריטניקה אינה מתאימה
קמואש
קמואש
גשם (אלבום)

"**גשם**" הוא אלבומו השני של מאיר בנאי, שכתב, הלחין ושר את כל שירי האלבום. האלבום הופיע ב-1987. המפיק המוזיקלי והמעבד של האלבום הוא מתי כספי. בין הבולטים שבשירי האלבום: "אצלך בעולם", "תגידי אש תגידי מים", "אל תלכי מכאן", "הלילה של אתי", "המסיבה שנגמרה" ושיר הנושא, "גשם" שהפך ללהיט.

הקלטת כל הפלייבקים לאלבום ארכה כשבוע, ואת השירה לכל האלבום סיים בנאי להקליט בשלוש וחצי שעות. תוך חודשים ספורים הגיע האלבום למעמד אלבום זהב, על מכירות של 20,000 עותקים

## רשימת השירים באלבום

## רשימת המשתתפים באלבום
*מאיר בנאי - שירה, גיטרה אקוסטית ופסנתר
*מתי כספי - קלידים, כלי הקשה, הפקה מוזיקלית, עיבודים
*ז'אן פול זימבריס - תופים
*מיכה מיכאלי - בס
*יאיר מיכאל - גיטרות חשמליות
*עדי דגני - קלידים
*הוקלט ב"אולפני קולינור" וב"אולפני הרולד"
*טכנאי הקלטה: דודו רודן (אולפני קולינור), אייל מדיין (אולפני הרולד)
*טכנאי מיקס: יעקב מורנו באולפני "טריטון"
*עיצוב עטיפה: יהודה דרי
*מפיק: סולו יורמן

## קישורים חיצוניים

* האלבום גשם ביוטיוב הרשמי של מאיר בנאי

קטגוריה:אלבומי מאיר בנאי
קטגוריה:אלבומים בעברית
קטגוריה:אלבומים שהופקו על ידי מתי כספי
קטגוריה:אלבומי זהב בישראל
קטגוריה:אלבומי חברת CBS ישראל
הצבעים משתנים

"**הצבעים משתנים**" הוא אלבום האולפן השלישי של מאיר בנאי, שיצא לאור במרץ 1990. אף על פי שהאלבום לא שיחזר את ההצלחה המסחרית לה זכה אלבומו הקודם "גשם", הוא נחשב בעיני רבים ממעריציו של בנאי לאחד הטובים באלבומיו. זהו שיתוף הפעולה הראשון בין מאיר בנאי למפיק המוזיקלי משה לוי, שהמשיך גם באלבומים "וביניהם", "לב סדוק" ובאלבום האקוסטי שיצא במסגרת האוסף הכפול "כמה אהבה".

כל המילים, הלחנים והעיבודים לשירים היו של בנאי, ובין השירים הבולטים בו היו "אני גונב לא בשביל הכסף", "השמש עוזבת", "את אחת יחידה" ו"הצבעים משתנים עכשיו". את האלבום הפיקו מיכאל תפוח ואתי אנטה - "המון הפקות".

## רשימת השירים באלבום

## רשימת המשתתפים באלבום
*ישראל נחום - תופים
*אלון נדל - בס
*יאיר מיכאל - גיטרות
*אלי מגן - קונטרבס
*מאיר בנאי - סינטיסייזרים, פסנתר חשמלי, כלי הקשה אלקטרונים, קולות רקע, גיטרה אקוסטית, כלי הקשה, סינטי בס
*משה לוי - פסנתר, תיכנות מחשב, סינטיסייזרים, קולות רקע
*גלעד עצמון - סקסופון
*כלי מיתר וכלי עץ: קבוצת נגנים מתוך התזמורת הפילהרמונית הישראלית בניצוחו של מיכה הרן
*הוקלט ובושל ב"המון אולפני הקלטה" 1989
*טכנאי הקלטה: יואב שדמה
*טכנאי מיקס: ג'ון מקסוויט, יואב שדמה ("השמש עוזבת")
*עוזרי טכנאי: עמי איילי, עדי פלטינוב
*עיצוב עטיפה: מנחם רגב
*מפיקים: מיכאל תפוח, אתי אנטה "המון הפקות"

## קישורים חיצוניים

* האלבום הצבעים משתנים ביוטיוב הרשמי של מאיר בנאי

קטגוריה:אלבומי מאיר בנאי
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומי חברת NMC יונייטד אנטרטיינמנט
כמה אהבה: האוסף (אלבום של מאיר בנאי)

"**כמה אהבה: האוסף**" הוא אלבום אוסף ראשון וכפול של שירי מאיר בנאי שיצא בשנת 2002.
## הפקה
האוסף הורכב משני דיסקים - הראשון "כמה אהבה: האוסף", שכלל 18 ממיטב להיטיו של בנאי, ובהם "בשם האהבה", שיר חדש שנכתב והוקלט במיוחד עבור האוסף. האוסף כולל גם בפעם הראשונה על גבי אלבום את גרסאות הסינגל המקוריות של "את שומעת", "תפילת הדייג", "שירו של שפשף" ו"חלומות אחרים". השיר "בשם האהבה" נכתב על ידי מאיר בנאי והופק מוזיקלית על ידי אסף אמדורסקי ומשה לוי.
הדיסק השני, "האלבום האקוסטי", כלל 10 שירים בביצועים אקוסטיים שהוקלטו במיוחד עבור האוסף. האלבום "האלבום האקוסטי" כלל שמונה שירים אותם הקליט בנאי בליווי משה לוי על הפסנתר ואקורדיון ועוד שניים אותם הקליט בנאי בשיתוף פעולה ראשון עם אחיו, אביתר בנאי - ביצוע של מאיר לשירו של אביתר "יש לי סיכוי" וביצוע משותף של שניהם לשירו של מאיר "אצלך בעולם". בין השירים שהוקלטו במיוחד לאלבום האקוסטי היו גם "הגשם הראשון" שהיה השיר הראשון אותו כתב בנאי ומעולם לא הוקלט, והשיר "רכה כמו משי" אותו כתב בנאי לאריק סיני ומעולם לא הקליט אותו בעצמו.
את האוסף ערך דרור נחום וניהול הפרויקט היה של חיים שמש. האוסף הגיע במהרה למעמד אלבום זהב ובהמשך למעמד אלבום פלטינה.

בביקורות שפורסמו עם צאת האוסף נכתב בין היתר:
הארץ, גידי אביבי – "אחרי 20 שנות פעילות ושבעה וחצי תקליטים, מוציא מאיר בנאי תקליט אוסף משלו. אחרי כל השנים הללו הוא ראוי לאוסף, והאוסף ראוי לו. "
מעריב, יוסי חרסונסקי – "בנאי אקוסטי זה כמו אי בודד יפהפה באוקיינוס של מוזיקת פופ חשמלית… הרבה עוצמה ואווירה יש בשירה העירומה הזו, בשקט הזה, כששומעים את הנשימות של הזמר…"
עיתון תל אביב, אבי אפרתי – …"מדובר בקסם אמיתי. אל המנוחה, מחפש את הכיוון, אצלך בעולם ועוד כמה, מבוצעים שם ומצליחים לרגש בגדול. ככה בנאי כתב אותם, ככה הוא ביצע אותם בבית. אקוסטית. כל המקוריות, כל המובחנות, כל הייחוד נמצאים בהם…"
זמן ת"א, שי להב – "יש כרגע מיני פסטיבל מאיר בנאי באוויר, וזה פחות או יותר הדבר במשמח היחיד שאפשר לשמוע ברדיו…"

## רשימת השירים באלבום
### דיסק 1 - כמה אהבה האוסף

### דיסק 2 - [[האלבום האקוסטי]]

## רשימת המשתתפים באלבום
*טכנאי הקלטה - "האלבום האקוסטי": סיימון ויינשטוק באולפני המון
*טכנאי הקלטה - "יש לי סיכוי" ו"אצלך בעולם" מתוך "האלבום האקוסטי": אביתר בנאי בבית של אביתר בנאי
*טכנאי מיקס - "האלבום האקוסטי": יוסי פרץ באולפני "ביאליק ארבע"
*עריכה דיגיטלית: יוסי פרץ באולפני "ביאליק ארבע"
*עיצוב עטיפה: יהודה דרי
*מפיק: חיים שמש
*עורך ויועץ אמנותי: דרור נחום
*הפקה בפועל: זהבית לגאלי

## קישורים חיצוניים

* האלבום כמה אהבה ביוטיוב הרשמי של מאיר בנאי
* האלבום האקוסטי ביוטיוב הרשמי של מאיר בנאי
* 

קטגוריה:אלבומי מאיר בנאי
קטגוריה:אלבומי אוסף בעברית
קטגוריה:אלבומי פלטינה בישראל
קטגוריה:אלבומי חברת NMC יונייטד אנטרטיינמנט
האלבום האקוסטי

"**האלבום האקוסטי**" הוא חלק מתוך אלבום האוסף "כמה אהבה" שיצא גם בצורה עצמאית. "כמה אהבה" הוא אוסף ראשון וכפול של שירי מאיר בנאי שיצא בשנת 2002. האוסף הורכב משני דיסקים - הראשון "כמה אהבה: האוסף", שכלל 18 ממיטב להיטיו של בנאי, ובהם "בשם האהבה", שיר חדש שנכתב במיוחד עבור האוסף, ודיסק שני, "האלבום האקוסטי", שכלל 10 שירים בביצועים אקוסטיים שהוקלטו במיוחד עבור האוסף. האלבום "האלבום האקוסטי" כלל שמונה שירים אותם הקליט בנאי בליווי משה לוי על פסנתר ואקורדיאון, ועוד שניים אותם הקליט בנאי בשיתוף פעולה ראשון עם אחיו, אביתר בנאי - ביצוע של מאיר לשירו של אביתר "יש לי סיכוי" וביצוע משותף של שניהם לשירו של מאיר "אצלך בעולם". בין השירים שהוקלטו במיוחד לאלבום האקוסטי היו גם "הגשם הראשון", שהיה השיר הראשון אותו כתב בנאי ומעולם לא הוקלט, והשיר "רכה כמו משי", אותו כתב בנאי לאריק סיני ומעולם לא הקליט אותו בעצמו.
את האוסף ערך דרור נחום, וניהול הפרויקט היה של חיים שמש. האוסף הגיע במהרה למעמד אלבום זהב ובהמשך למעמד אלבום פלטינה. לאור התגובות הנלהבות מהדיסק השני האקוסטי הוא יצא בהמשך כדיסק בפני עצמו.

## רשימת השירים באלבום

## רשימת המשתתפים באלבום
*משה לוי - הפקה מוזיקלית, פסנתר, אקורדיאון, פנדר רודס
*מאיר בנאי - שירה וגיטרה
*עיצוב עטיפה: יהודה דרי
*מפיק: חיים שמש

## קישורים חיצוניים

* האלבום כמה אהבה ביוטיוב הרשמי של מאיר בנאי
* האלבום האקוסטי ביוטיוב הרשמי של מאיר בנאי

קטגוריה:אלבומי מאיר בנאי
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומי חברת NMC יונייטד אנטרטיינמנט
מרוץ אפריקה אקו

[ממוזער|נהג המשאית ג'אן דה רוי ב[מאוריטניה במהלך מרוץ אפריקה אקו ב-2009]]
[ממוזער|מסלול המרוץ ב-[2012]]
**מרוץ אפריקה אקו ** (Africa Eco Race) הוא מרוץ ראלי רייד הנערך מדי שנה בצפון אפריקה מאז 2009, בעקבות ביטול ראלי דקר ב-2008, והעברתו לאמריקה הדרומית. בדומה לראלי דקר, המרוץ נערך בדרך כלל בחודש ינואר למשך כשבועיים.

הראלי נותן דגש מיוחד לביטחון המשתתפים ופיתוח בר-קיימא. בנוסף להיבט הספורטיבי של הראלי, הוא שם דגש על מודעות אישית לאחריות אקולוגית. מאהלי החנייה הליליים נבחרים רחוק מערים ושדות התעופה והמתחרים מוצאים את עצמם באמצע המדבר, רחוק מכל דבר, ותלויים בעזרה הדדית, סולידריות וידידות.

## היסטוריה
הראלי נערך לראשונה ב-2009 על ידי צוות מארגן צרפתי. תוואי המסלול דמה למסלולי ראלי דקר המקוריים וכלל קטע תחרות קצר במרסיי בצרפת ומשם, בהפלגה לעבר מרוקו. התוואי, באורך של כ-6,500 קילומטר, עבר דרך מאוריטניה והסתיים בדקר, סנגל. גם בשנים הבאות נבחר תוואי דומה, אך הזינוק החל ממקומות שונים בדרום אירופה. ב-2016 ו-2017 הוזנק המרוץ ממונקו.

במרוץ משתתפים רוכבי אופנועים, נהגי מכוניות ונהגי משאיות. בקרב נהגי המכוניות, הצרפתי ז'אן לואי שלסר הוא המנצח הבולט בכל שנות המרוץ עם שישה ניצחונות מ-2009 עד 2014 במכונית מטיפוס באגי שעוצבה על ידו.

במרוץ בינואר 2017 זכה בקטגוריית האופנועים הישראלי גב סלע, בטרם מלאו לו 18 שנה. הוא ניצח בהפרש מצטבר של 50 דקות את יריבו הנורווגי פאל אנדרס אוליוולסטר שהיה המנצח בשנתיים שקדמו.

## קישורים חיצוניים

* 
* אתר מרוץ אפריקה אקו 
* דיווח חי בעת המרוץ 

## הערות שוליים

קטגוריה:תחרויות ספורט מוטורי
קטגוריה:תחרויות ספורט בצרפת
קטגוריה:סנגל: ספורט
קטגוריה:דקר
קטגוריה:מאוריטניה: ספורט
קטגוריה:תחרויות ספורט במרוקו
נמל התעופה פודגוריצה

**נמל התעופה פודגוריצה** (במונטנגרית: **Аеродром Подгорица**) הוא נמל תעופה בינלאומי השוכן כ-11 ק"מ דרומית לעיר פודגוריצה, בירת מונטנגרו. נמל זה הוא אחד משני נמלי תעופה בינלאומיים במדינה, בנוסף לנמל התעופה טיווט הנמצא בטיווט. בקרב המקומיים ידוע הנמל בשם נמל גולובובצי (Golubovci), עקב מיקומו שנמצא תחת שיפוט עיירה בשם זה. הנמל שימש כבסיס פעולה מרכזי של חברת מונטנגרו איירליינס עד להפסקת פעילותה בדצמבר 2020.

יעדי הטיסות הפופולריים מנמל התעופה פודגוריצה הם: בלגרד, ליובליאנה, ורשה, ממינגן (גרמניה), וינה, ציריך, מילאנו (מלפנסה), בודפשט, איסטנבול, פרנקפורט, פריז (CDG), שטוטגרט, רומא (פיומיצ'ינו), ליון, דיסלדורף, בולוניה, קופנהגן, בריסל (שרלרואה), ליסבון, לונדון (הית'רו), לונדון (סטנסטד), ואתונה.

## היסטוריה
נמל התעופה נבנה במיקומו הנוכחי ב-1961. הוא כלל מסלול נחיתה באורך 2,500 וברוחב 45 מטר מאספלט. ב-1977 עבר הרחבה ושדרוג נוסף. רוב התנועה בתקופה זו כללה טיסות פנים לבלגרד, בירת יוגוסלביה, שמונטנגרו היוותה חלק ממנה.

## קישורים חיצוניים

* 

## הערות שוליים

קטגוריה:מונטנגרו: תחבורה
פודגוריצה
קטגוריה:פודגוריצה
קטגוריה:מונטנגרו: מבנים
חבורת האיזומטריות

בטופולוגיה, **חבורת האיזומטריות** של מרחב מטרי היא חבורת ההעתקות ההפיכות מהמרחב אל עצמו, אשר משמרות מרחק -- הנקראת גם איזומטריות. חבורה זו מכילה את המידע אודות הסימטריות של המרחב, ובעזרתה ניתן ללמוד על המבנה שלו.

## הגדרה
בהינתן מרחב מטרי (M,d), **[[איזומטריה]]** של M היא העתקה \phi:M \to M, חח"ע ועל, אשר משמרת מרחקים: d(x,y) = d\left(\phi(x),\phi(y)\right).

קל להיווכח בכך שהרכבה של שתי איזומטריות והפכית של איזומטריה גם הן איזומטריות. על כן, אוסף האיזומטריות של מרחב נתון מהווה חבורה, המכונה **חבורת האיזומטריות** של המרחב M.

## דוגמאות
* חבורת האיזומטריות של ספירה הנה החבורה האורתוגונלית (O(3.
* חבורת האיזומטריות של המספרים השלמים \mathbb{Z} (עם המרחק הרגיל בין מספרים) הנה החבורה הדיהדרלית האינסופית.
* חבורת האיזומטריות של מרחב מינקובסקי הנה חבורת פואנקרה.

קטגוריה:מרחבים מטריים
מנגינת הנדודים

"**מנגינת הנדודים**" הוא אלבום האולפן החמישי של מאיר בנאי. בנאי הפיק ועיבד את האלבום בעצמו ביחד עם הגיטריסט יאיר מיכאל, שעבד איתו ברצף מאז האלבום "גשם (אלבום)" בשנת 1987.
כל המילים והלחנים לשירים היו של בנאי, מלבד "העוקד הנעקד והמזבח", שכתב אהוד מנור בהשראת "עת שערי רצון להיפתח", והשיר "ציורים בחלון", שאת מילותיו כתבה צרויה להב והלחין בנאי.
בין השירים הבולטים באלבום היו "מנגינת הנדודים", "הפרא", כמה אהבה" ו"טוב לה וגם רע", שהיה בדיעבד רמז לבאות באלבום "שמע קולי" משנת 2007, שהוקדש כולו לפיוטים ותפילות.

## רשימת השירים באלבום

## רשימת המשתתפים באלבום
;נגנים

;קרדיטים נוספים
* טכנאי הקלטה: גיל תורן, פיני כהן
* טכנאי מיקס: גיל תורן, פיני כהן ("יום", "ליצן רחוב"), אוהד דקל ("הפרא", "טוב לה וגם רע")
* עיצוב עטיפה: יהודה דרי
* מפיק: זאב אולמן
* ייצוג וניהול אישי: רונן בן-טל
* ניהול הפקה: שרון דרי
* הוקלט ובושל באולפני די.בי. 1995-1996

## קישורים חיצוניים

* האלבום מנגינת הנדודים ביוטיוב הרשמי של מאיר בנאי

קטגוריה:אלבומי מאיר בנאי
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
בובי (מאנגה)

**בובי** (ביפנית: **犬ボビー**) היא סדרת אנימה יפנית בת 40 פרקים. הסדרה מבוססת על מאנגה שפרסומה החל בשנת 1992. בשנת 1994 הוצאה גם משחק וידאו בנושא.

בישראל שודרה הסדרה בחינוכית בשנות ה-90 בדיבוב לערבית עם כתוביות בעברית.

## תקציר העלילה
בובי הוא כלב בול טרייר חביב אשר מאומץ על ידי משפחתה של תלמידת כיתה ג' סיאקה אשר שייכת למשפחת יאקוזה. במהלך הסרט הם עוברים הרפתקות שונות.

## מדיה
### מאנגה
סדרת המאנגה נכתבה ואוירה על ידי טרי יאמאמוטו, והיא פורסמה במקור במגזין המאנגה Big Comic Superior ממאי 1992 ועד נובמבר 1999. בין ה-30 במרץ 1993 ל-30 במרץ 2000 פורסמו הסיפורים השונים בסדרה ב-11 כרכים.

### אנימה
עיבוד האנימה של הסדרה שודר במקור ביפן בערוץ TV Asahi מ-14 באוקטובר 1993 עד 22 בספטמבר 1994.

### משחק וידאו
משחק וידאו בזיכיון פותח על ידי חברת Takara והוא יצא לשווקים ב-28 באפריל 1994 לקונסולת המשחקים סופר נינטנדו. 

## קישורים חיצוניים
* מידע על הסדרה באתר Anime News Network

## הערות שוליים

קטגוריה:סדרות אנימה
קטגוריה:סדרות אנימה משנות ה-1980
קטגוריה:הטלוויזיה החינוכית הישראלית - תוכניות רכש
קטגוריה:ניפון אולפני אנימציה: סדרות טלוויזיה
קטגוריה:סיינן
קטגוריה:סדרות אנימה המבוססות על מאנגה
סוורקר הזקן, מלך שוודיה

**סוורקר הזקן** או **סוורקר הראשון** (בשוודית עתיקה: **Swærkir konongær gambli**; מת ב-25 בדצמבר 1156) היה מלך שוודיה משנת 1130 ועד למותו.

## חייו
סוורקר היה בעל אדמות חשוב באסטריֶטלנד. על פי המסמך "החוק של וסטרייטלנד" (Västgötalagen) היה שמו של אביו קורנובה (Cornube), אך על פי "רשימת משוררי החצר" (Skáldatal) היה שמו של אביו קול (Kol). הוא הוכר כמלך בראשית שנות השלושים של המאה ה-12, כבש את וֵסְטְרָה יֶיטַאלַנְד והביס את מגנוס הראשון ששלט בו. סוורקר מלך במשך כ-26 שנים, אך לא ידוע רבות אודותיו. בתקופתו נוסדו המנזרים אלווסטרה, נידלה וורנהם.

על פי כרוניקה רוסית, רפובליקת נובגורוד שנוסדה אז והעימות הצבאי הראשון שלה עם שוודיה ב-1142, במהלך תקופת מלכותו של סוורקר, פתחה תקופה ארוכה של כמאה שנים של שלום בין שתי המדינות שהובטחה על ידי נישואים בין שתי המשפחות השליטות.

סוורקר נרצח במרכבתו כשעשה את דרכו דרך גשר אלבק שליד מנזר אלווסטרה אל טקסי חג המולד של 1156. רצח זה נחשב לפשע מזעזע, גם במושגים של ימי הביניים. החשוד במעשה הרצח היה הטוען לכתר, מגנוס הנריקסון.

## משפחתו
* אשתו הראשונה של סוורקר הייתה אולבהילד, אלמנתו של אינגה הצעיר, שנמלטה מבעלה השני, נילס, מלך דנמרק. ממנה נולדו לו:
:* יוהאן (יון): נהרג בידי איכרים זועמים באספת עם בתחילת שנות החמישים של המאה ה-12. ככל הנראה אביה של סיסיליה שהייתה רעייתו של קנוט הראשון, מלך שוודיה ואמו של אריק העשירי.
:* קרל השביעי, מלך שוודיה
:* אינגגרד: מתה ב-1204. אם המנזר של מנזר ורטה.
:* הלנה: נישאה לקנוט החמישי, מלך דנמרק.
*אשתו השנייה של סוורקר הייתה ריצ'זה שאותה הוא נשא לאישה לאחר מותה של אולבהילד. ריצ'זה הייתה קודם לכן רעייתו של מגנוס הראשון, מלך שוודיה ושל וולודר ממינסק. מנישואים אלו נולד לו בן בשם בולסלב.
*בנוסף, נולד לו מאחת משתי הנשים הללו או מאישה בלתי ידועה בן בשם סון (Sune) בשנת 1154 לערך.

## קישורים חיצוניים

* Philip Line, Kingship and State Formation in Sweden: 1130 - 1290, BRILL, 2007, pp 80-89
* 

קטגוריה:ערכים שבהם תבנית בריטניקה אינה מתאימה
קטגוריה:מלכי שוודיה
קטגוריה:שליטי פינלנד
קטגוריה:קורבנות רציחות פוליטיות בשוודיה
קטגוריה:נפטרים ב-1156
יעקב סודרי

הרב **יעקב רחמים סודרי** (1914 – 25 באוקטובר 2002, י"ט בחשוון ה'תשס"ג) היה מוהל, רב הקהילה הספרדית בכפר סבא ורבה של העיר התחתית בחיפה.

## ביוגרפיה
נולד בצפרו שבמרוקו למימון ולפרסיאדה סודרי, נכדתו של הרב אבא אלבז. בהיותו כבן 6, עלתה המשפחה לארץ ישראל והשתכנה ברובע היהודי בירושלים, שם שימש אביו כגבאי של ישיבת פורת יוסף.

בצעירותו למד בתלמוד תורה של העדה המערבית בעיר העתיקה, ובהמשך בישיבת פורת יוסף. הוא השתתף גם במקהלת הישיבה, ולמד את יסודות החזנות אצל הכותב והמלחין אשר מזרחי. בסיום לימודיו הוסמך לרבנות על ידי הראשון לציון הרב יעקב מאיר, והוסמך לשחיטה בידי הרב יהודה הכהן שאקו, ראש השוחטים בירושלים. את הכשרתו כמוהל עבר אצל משה וולך, מייסד ומנהל בית החולים שערי צדק.

בשנת 1935 (ה'תרצ"ה) נישא למזל טוב בת שרה והרב אברהם הררי רפול, הם התגוררו בשכונת נחלת שבעה ולאחר מכן ברחוב יפו שבירושלים. בתקופה זו שימש כבעל קורא בבית כנסת סמוך לבית היתומים הספרדי שברחוב יפו.

בשנת 1940 (ה'ת"ש) נשלח לכפר סבא בהוראת הרב בן-ציון מאיר חי עוזיאל, כדי להעניק למקומיים שירותי דת, כדוגמת ברית מילה וסידור חופות וקידושין. בשנת 1945 (ה'תש"ה) מונה לשמש כרב העדה הספרדית בכפר סבא, וייסד בו בית כנסת.

בשנת 1957 (ה'תשי"ז) עבר להתגורר בחיפה, ושנה לאחר מכן, בשנת 1958 (ה'תשי"ח), נבחר בידי איגוד בתי הכנסת הספרדיים לרב העיר התחתית. במהלך כהונתו בתפקיד זה הוביל התנגדות להפעלת הכרמלית בשבת, וכן העיד בוועדת עציוני שקמה בתגובה לאירועי ואדי סאליב. בשנת 1992 (ה'תשנ"ב) עזב את חיפה ועבר לגור ביישוב קריית יערים.

נמנה עם הרבנים החתומים על הצבעה לחזית הדתית בבחירות הראשונות ועל כרוז נגד שירות לאומי בשנת תשל"ב.

במשך שנותיו כמוהל, ביצע כ-12,000 בריתות לתינוקות.

הלך לעולמו ב-25 באוקטובר 2002.

### משפחתו
* אחותו, תמר, נישאה (בזיווג שני) לרב יהודה צדקה – ראש ישיבת פורת יוסף.
* בתו שרה נישאה לרב נסים טולדנו.
* בנו, הרב אברהם סודרי, נישא לפלורה בת הרב יצחק אביחצירא, אברהם הוא מחותנו של הרב עובדיה יוסף (אביה של כלתו יהודית יוסף) ושל הרב מאיר אבוחצירא (בתו נשואה לרב יקותיאל אבוחצירא, בנו של הרב מאיר).
* בתו דליה נישאה לרב ראובן שרבני.
* בתו רות נישאה לרב אפרים לניאדו, המכהן כרבה של קהילת 'בית יעקב' בברזיל ובנו של הרב דוד ציון לניאדו.
*בנו, הרב אליהו סודרי, מנהל מוסדות "יקירי ירושלים", נישא ליפה בת הרב סעדיה לופס שכיהן כמנכ"ל משרד הדתות.

## לקריאה נוספת
* **אור לנתיבתם** – קווים לדמותו ופרקים מחייו של הרב יעקב סודרי ואשתו, תש"ע

## קישורים חיצוניים

## הערות שוליים

קטגוריה:כפר סבא: רבנים
קטגוריה:חיפה: רבני שכונות
קטגוריה:רבנים מרוקאים ישראלים
קטגוריה:מוהלים ישראלים
קטגוריה:בוגרי ישיבת פורת יוסף
קטגוריה:קריית יערים: אישים
יעקב סודרי
קטגוריה:ואדי סאליב: אישים
קטגוריה:ישראלים שנולדו ב-1914
קטגוריה:ישראלים שנפטרו ב-2002
קטגוריה:משפחת אלבז (צפרו)
פדקס פורום

**פדקס פורום** (באנגלית: **FedExForum**) הוא אולם ספורט עירוני הממוקם בממפיס האולם מכיל 18,000 מקומות ישיבה ובו משחקת קבוצת ממפיס גריזליס.

קודם לכן שיחקה הקבוצה בהיכל הפירמידה שהכיל 20,000 מקומות.

## קישורים חיצוניים

קטגוריה:ממפיס: ספורט
קטגוריה:טנסי: מבנים
קטגוריה:ארצות הברית: אצטדיונים ומתקני ספורט
קטגוריה:ממפיס גריזליס
תיבת TATA

**תיבת TATA** (באנגלית: TATA box, ידוע גם כתבנית גולדברג-הוגנס) הוא מוטיב הנמצא ברצף ה-DNA באזור הפרומוטור של גנים באאוקריוטים ובארכאונים. לכ-24% מהגנים האנושיים יש תיבת TATA בפרומוטור. תיבה זו נחשבת כמאפיין של ליבת פרומוטור. אל רצף זה נקשרים פקטורי שעתוק כלליים או היסטונים, והוא מעורב בתהליך השעתוק על ידי RNA פולימראז.

תיבת TATA זוהתה לראשונה בשנת 1978 במעבדתו של דוד הוגנס בארצות הברית.

## סקירה
[ממוזער|איור המייצג סוגים שונים של [פרומוטור|פרומוטורים המכילים תבנית TATA. 
**1.** פרומוטור BBa_J010062 מאי קולי, הידוע גם כתיבת פריבנאו. **2.** פרומוטור BBa_J231083. מאי קולי. **3.** הפרומוטור השמרי BBa_K122000.]]

תיבת ה-TATA כוללת את הרצף TATAAA או וריאציה קרובה. הרצף נמצא במיקום מסוים, כ-25-35 זוגות בסיסים מאתר תחילת השעתוק. הרצף נחשב לרצף שמור מבחינה אבולוציונית, ומקורו בשלב מוקדם של היצורים האיקריוטים.

במהלך שעתוק, החלבון שנקשר לתבנית TATA (ידוע כ- TBP, TATA binding protein) יוצר כיפוף במבנה ה-DNA של שמונים מעלות, וכן פותח את מבנה הסליל הכפול של ה-DNA. בגלל שהתבנית עשירה בבסיסים אדנין ותימין, ההפרדה נעשית בקלות יחסית, מכיוון שזיווג הבסיסים שלהם חלש יחסית לזיווג שבין ציטוזין וגואנין. חלבון ה-TBP הוא חלבון חריג, מכיוון שהוא נקשר באזור המיינור גרוב של מבנה הסליל הכפול, בעזרת מבנה שניוני של משטח בטא.

תיבת ה-TATA נפוצה באתרי קישור של RNA פולימראז II. פקטור השעתוק TFIID נקשר לתיבה, ולאחר מכן TFIIA נקשר במעלה הזרם לאתר הקישור של TFIID, ו-TFIIB נקשר במורד הזרם אליו. ה-RNA פולימראז מזהה את קומפלקס החלבונים הזה, וכן פקטורי שיעתוק נוספים - TFIIF, TFIIE ו-TFIIH. זה מאפשר את תחילת השעתוק, כך שהפולימראז ממשיך לנוע במורד הזרם, כאשר TFIID ו-TFIIA נשארים קשורים לתיבת ה-TATA, באופן שמולקולות נוספות של RNA פולימראז II יוכלו להיקשר לאותו אתר. ההצטברות של מולקולות RNA פולימראז ופקטורי שעתוק נקראת קומפלקס השעתוק הבזאלי, אשר מייצר כמות בזאלית (נמוכה) של תעתיקים. כדי להעלות את רמות הביטוי נדרשת מעורבות של פקטורים אחרים, כגון תיבת CAAT.

רוב הגנים אינם מכילים תיבת TATA, ומשתמשים באלמנט האינישיאטור (Initiator), או ה-(DCP (downstream core element. עם זאת, חלבון ה-TPB תמיד מעורב, ומאולץ להיקשר ל-DNA על אף שההתאמה אינה מלאה.

## ראו גם
* תעתוק (ביולוגיה)

## קישורים חיצוניים

קטגוריה:גנטיקה מולקולרית